
ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO PROJEKTO
„DĖL SAVIVALDYBĖS TURTO PERDAVIMO PAGAL PANAUDOS SUTARTĮ ASOCIACIJAI „IŠVIEN DRAUGE“

2026 m. spalio 19 d.
Šilutė

	1. Parengto projekto tikslai ir uždaviniai.

	Perduoti pagal panaudos sutartį neatlygintinai valdyti ir naudotis penkerių metų laikotarpiui asociacijai „Išvien drauge“, juridinio asmens kodas 308164937, įstatuose numatytai veiklai vykdyti Savivaldybei nuosavybės teise priklausančio Šilutės r. sav., Žemaičių Naumiestyje, Ramybės g. 4, esančio mokyklos pastato 192,90 kv. m ploto patalpas (unikalus numeris                        8893-3000-3025, bendras plotas 5111,69 kv.  m, perduodamų patalpų pažymėjimas plane: 1-49(11,59 kv. m), 1-65(85,68 kv. m), 1/2 patalpos 1-43(1/2 iš 116,50 kv. m), patalpų plotas 155,52 kv. m, su bendro naudojimo patalpomis, kurių pažymėjimai plane: 1-42, 1-46, 1-47, 1-48, 1-50, 1-51, perduodamas plotas 37,38 kv. m).

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, išimtinė savivaldybės tarybos kompetencija yra: sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, savivaldybės turtas perduodamas savivaldybės tarybos nustatyta tvarka asociacijoms, (tik šio įstatymo 14 straipsnio 2 dalyje nustatytiems veiklos tikslams);
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 6 ir 7  punktais, savivaldybių turtas panaudos pagrindais laikinai neatlygintinai valdyti ir naudotis juo gali būti perduodamas asociacijoms, kurių pagrindinis veiklos tikslas yra bent vienas iš šių tikslų: 6) teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu; 7) tenkinti gyvenamosios vietovės bendruomenės viešuosius poreikius. 
[bookmark: _GoBack]Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Savivaldybės taryba priima sprendimus dėl  savivaldybės turto perdavimo pagal panaudos sutartis.

	3. Kokių pozityvių rezultatų laukiama.

	Asociacijai „Išvien drauge“ bus perduotas savivaldybei nuosavybės teise priklausantis nekilnojamasis turtas reikalingas įstatuose numatytai veiklai vykdyti – vaikų dienos centro socialinės priežiūros paslaugoms teikti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Bus pakeistas Savivaldybės tarybos 2025 m. rugsėjo 25 d. sprendimo Nr. T1-975 „Dėl Šilutės rajono savivaldybės nekilnojamojo turto perdavimo pagal panaudos sutartį asociacijai Žemaičių Naumiesčio bendruomenei“ 1 punktas; Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Gauti asociacijų raštai: asociacijos „Išvien drauge“ 2026-10-09 raštas Nr. S-1/2026 „Dėl patalpų suteikimo naudotis neatlygintinai“, Žemaičių Naumiesčio bendruomenės 2026-09-29 raštas            Nr. S-65/2026 „Sutikimas dėl patalpų naudojimosi“.
Asociacijos „Išvien drauge“ pagrindinės veiklos sritys: vaikų poilsio stovyklų veikla; sportinis ir rekreacinis švietimas; kultūrinis švietimas; kitas, niekur kitur nepriskirtas, švietimas; niekur kitur nepriskirta su švietimu susijusių paslaugų veikla; nesusijusio su apgyvendinimu socialinio darbo su vyresnio amžiaus ar negalią turinčiais asmenimis veikla; vaikų dienos priežiūros veikla; kita, niekur kitur nepriskirta, nesusijusi su apgyvendinimu socialinio darbo veikla; kitų su menine kūryba ir scenos menais susijusių paslaugų veikla.
Asociacijos veiklos tikslai: aplinkos, ekonominės arba socialinės visuomeninės naudos teikimas savo dalyviams; laisvalaikio organizavimas; neformalus ugdymas; savanoriškos veiklos skatinimas ir organizavimas; socialinė pagalba; vietos bendruomenių vystymas.

	8. Projekto autorius ar autorių grupė.

	 Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Asociacijai „Išvien drauge“, Žemaičių Naumiesčio bendruomenei, Šilutės r. sav., Žemaičių Naumiestyje, Ramybės g. 4.

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.





Ūkio skyriaus vyriausioji specialistė             				                             Daiva Thumat

